216 



PIECES A L'APPUI. 



Fuyez , fuyez faulses de'lices. 

 Qui les sieut , il ne pent entrer 

 Dedens les vertueuses lices 

 Ne soy gcntil homme monstrer; 

 Vertu ne poeut jamais piantrer 

 Avecques orde negligence : 

 Elle ne scet ydolatrer 

 Ne varier sa conscience. 



(Ibid.) 



SJefinitum foe l'2lnurar, par k Cljompion. 



Amours est vie delittable 

 Laquelle certain espoir raaine , 

 Vie courtoise et charitable , 

 Vie commune , vie humaine. 

 Amours tous les bons jours amaine , 

 Amours humains cueurs reconforte , 

 Amours la carolle demaine 

 Ou ame ne se desconforte. 



Amours toute joye nourrit, 

 Amours ennuy vainct et appaise , 

 Amours en souspirant soubrit, 

 Amours n'a riens qui lui desplaise , 

 Amours en attendant est aise , 

 Amours voit le temps avenir, 

 Amours se chierit et se baise 

 Par ung gracieux souvenir. 



Amours est vraye medecine , 

 Amours est ayde et secours brief, 

 Amours est de salut racine , 

 Amours chasse tout peril grief, 

 Amours est large en son relief, 

 Amours est basme de confort , 

 Amours est de richesse fief, 

 Triacle contre desconfort. 



Amours les aveugles voir fait , 

 Amours lesimpotens conferme , 

 Amours les contrefais refait , 

 Amours les cueurs fermes deflerme , 

 Amours les infermes referme, 

 Amours les vivans vivifie , 

 Amours rend vie sure et ferme ; 

 Sage n'est pas qui ne s'y fie. 



Amours les ignorans aprent , 

 Amours les sages enlumine , 

 Amours les oultrageux reprent , 

 Amours les errans achemine , 

 Amours toute rudesse mine, 

 Amours tout orgueil amolit, 

 Amours en tout bien se termine ; 

 Vertu tout pechie abolit. 



Amours en pacience danse , 

 Amours en adversite chante , 

 Amours en plours est a la dansc , 

 Amours en povrete se vante , 

 Amours solitaire tous hante , 

 Amours en plus vivant plus vit , 

 Amours ne fait vie meschante ; 

 Bon espoir ainsi le ravit. 



